**ผลการดำเนินงานคัดกรองมะเร็งลำไส้ใหญ่และทวารหนัก โดยวิธี[Fecal Occult Blood Test](http://www.phukethospital.com/download/Fecal-Immunochemical-Test.pdf%22%20%5Ct%20%22_blank)** นพ. อัศวิน บุญซื่อ ,พว.รัตนา กองคำ,พว.สุดเสน่ห์ อุปธิ, พว.วิภารัตน์ ผิวอ่อน โรงพยาบาลน่าน

ความสำคัญ: การตรวจคัดกรองโรคมะเร็งลำไส้ใหญ่ มีหลายวิธี โดยวิธีที่ง่าย รวดเร็ว และประหยัดที่สุด คือ "การตรวจเลือดที่มองไม่เห็นในอุจจาระ" หรือที่เรียกว่า [Fecal Occult Blood Test](http://www.phukethospital.com/download/Fecal-Immunochemical-Test.pdf) ซึ่งสามารถทำได้โดย การเก็บตัวอย่างของอุจจาระไปตรวจทางห้องปฏิบัติการ หากเป็นผลบวก แสดงว่าอาจมีเลือดปนอยู่ในอุจจาระ การตรวจคัดกรองมะเร็งลำไส้ใหญ่สามารถทำได้ร่วมกับเทคนิคการถ่ายภาพทางรังสีวิทยา เช่น การสวนแป้ง และการถ่ายภาพลำไส้ใหญ่ด้วยเครื่องเอกซเรย์คอมพิวเตอร์ (Visual Colonoscopy) อย่างไรก็ตามวิธีการตรวจคัดกรองที่เป็นที่ยอมรับที่สุดในปัจจุบัน คือ การส่องกล้องลำไส้ใหญ่ (Colonoscopy) เนื่องจากการตรวจด้วยวิธีนี้นอกจากจะให้ข้อมูลที่มีความแม่นยำที่สุดแล้ว ยังสามารถทำการรักษาในกรณีที่ตรวจพบความผิดปกติในลำไส้ใหญ่ได้อีกด้วย

จากข้อมูลอุบัติการณ์โรคมะเร็งจังหวัดน่าน ปี2555-2557 (Population Base)พบว่าโรคมะเร็งลำไส้ มีอันตราการเกิดโรค เป็นอันดับที่3 ในเพศชาย อัตรา16.3 และอันดับ5ในเพศหญิง 8.7 (ต่อแสนประชากร) เมื่อแยกเป็นรายอำเภอ เพศชาย พบมากที่สุดในอ.บ้านหลวง พบอัตราเท่ากับ12.8 รองลงมาคืออ.เฉลิมพระเกียรติ 11.9(ต่อแสนประชากร) ในเพศหญิง พบมากที่สุดในอ.สองแคว พบอัตราเท่ากับ10.3 รองลงมาคืออ.นาน้อย 9.5(ต่อแสนประชากร)

การตรวจพบผู้ป่วยระยะก่อนเป็นมะเร็ง จะสามารถลดค่าใช้จ่ายในการรักษาได้มากกว่า 2-3 แสนบาท/ราย ร่วมกับส่งเสริมให้ประชาชนโดยเฉพาะกลุ่มเสี่ยงมีความรู้เรื่องความสำคัญของการคัดกรอง การป้องกันโรคมะเร็ง ร่วมกับการให้บริการตรวจคัดกรองมะเร็งตั้งแต่ระยะแรก โดยบุคลากรในชุมชนที่มีความรู้ ผ่านการฝึกอบรม เช่น อสม.ที่ผ่านการฝึกอบรม ในการประเมินและติดตามกลุ่มเสี่ยงให้มาตรวจคัดกรอง เพื่อให้ตรวจการวินิจฉัยและรักษาได้รวดเร็วยิ่งขึ้น

วัตถุประสงค์:

1.เพื่อคัดกรองประชากรที่จัดอยู่ในกลุ่มเสี่ยงและควรเข้ารับการตรวจคัดกรองโรคมะเร็งลำไส้ใหญ่

 2.เพื่อค้นหากลุ่มเสี่ยงในระยะก่อนเป็นมะเร็ง หรือระยะเริ่มแรกของการเป็นมะเร็งให้ได้เร็วที่สุด

 3.เพื่อลดค่าใช้จ่ายในการรักษาโรคมะเร็งลำไส้และทวารหนัก

กลุ่มเป้าหมาย :ประชากรที่มีอายุมากกว่า หรือ เท่ากับ 50 ปี มีประวัติคนในครอบครัวเคยเป็นมะเร็งลำไส้ใหญ่ ตลอดจนกลุ่มประชากรที่มีโรคลำไส้ใหญ่อักเสบชนิดที่สามารถถ่ายทอดทางกรรมพันธุ์ได้ และคนที่มีประวัติการขับถ่ายที่ผิดปกติ

รูปแบบการพัฒนา**:**กำหนดนโยบายระดับจังหวัด จัดให้มีผู้รับผิดชอบการคัดกรองในแต่ละพื้นที่ ติดนิเทศผลการคัดกรอง สร้างแนวทางการคัดกรอง เพื่อส่งต่อวินิจฉัยและรักษา ตลอดจนกำหนดแนวทางให้เป็นงานประจำในรพ.ที่สามารถตรวจ[Fecal Occult Blood Test](http://www.phukethospital.com/download/Fecal-Immunochemical-Test.pdf)ได้ โดยมีพยาบาลผู้ประสานงานด้านการคัดกรองลำไส้ระดับจังหวัด อำเภอ ลงไปถึง รพสต.

เริ่มดำเนินการคัดกรองโรคมะเร็งลำไส้และทวารหนักมาตั้งแต่ปี 2557โดยเริ่มจากตรวจในเจ้าหน้าที่รพ.น่านปี2558 ญาติสายตรงในเขต อ.เมือง และอ.ภูเพียง และขยายการคัดกรองทั่วทั้งจังหวัดในปี2559

ผลการศึกษา**:**ดังตาราง

|  |  |  |  |
| --- | --- | --- | --- |
|  | **ปี2557** | **ปี2558** | **ปี2559** |
| ยอดคัดกรอง(ราย) | 222 | 220 | 1,014 |
| กลุ่มเสี่ยงญาติสายตรง (ราย) | 16 | 220 | 790 |
| ผล positive(ราย)/ร้อยละ | 1 / 6.25 | 41 / 18.63 | 50 / 6.32 |
| ผลตรวจ (ราย)/ร้อยละ | ไม่พบเป็นมะเร็ง | Cancer 1 ราย/0.45Tubulovillous adenoma1 ราย/0.45 |  cancer 3 ราย/0.29 Adenoma 2 ราย/0.19 |
| Bowel habit change (ราย)  | 206 | ไม่ได้คัดกรอง | 224 |
| ผล positiveราย)/ร้อยละ | 15/7.28 | - | 13/5.80 |
| ผลตรวจ  | Pre-cancer 1 ราย/0.45 |  - |  ไม่พบเป็นมะเร็ง |

จากตารางสามารถลดค่าใช้จ่ายในการรักษาได้ในปี2557-2558 ประมาณ3แสนบาท/ปี และในปี2559 ลดค่าใช้จ่ายได้มากกว่า6แสนบาท /ปี

การนำผลงานไปใช้ประโยชน์**:** มะเร็งลำไส้ใหญ่ เป็นโรคมะเร็งที่สามารถป้องกันได้ โดยมะเร็งชนิดนี้ มักเกิดจากติ่งเนื้อขนาดเล็ก ที่เรียกว่า โพลิป (Polyp) มีขนาดประมาณปลายนิ้วก้อย ซึ่งหากปล่อยทิ้งไว้ ติ่งเนื้อดังกล่าวอาจเกิดการเปลี่ยนแปลงขึ้น จนกลายเป็นมะเร็งในที่สุด โดยทั่วไปจะใช้เวลาประมาณ 5-10 ปี เนื่องจากขนาดที่เล็กของติ่งเนื้อ จึงทำให้ผู้ป่วยมักไม่มีอาการผิดปกติ ดังนั้นการตรวจคัดกรองมะเร็งลำไส้ใหญ่ตั้งแต่ยังไม่มีอาการผิดปกติ จึงถือเป็นขั้นตอนที่สำคัญในการป้องกันโรคมะเร็งลำไส้ใหญ่ เพราะหากตรวจพบติ่งเนื้อชนิดนี้ และทำการตัดรักษาได้จนหมด ย่อมเท่ากับเป็นการป้องกันการเกิดโรคมะเร็งลำไส้ใหญ่ได้

คำสำคัญ: [**Fecal Occult Blood Test**](http://www.phukethospital.com/download/Fecal-Immunochemical-Test.pdf)

ติดต่อ นพ. อัศวิน บุญซื่อ Uswin251204@gmail.com